Amerika i klimatske promjene
Amerika i klimatske promjene. Pred Kongresom ozbiljna odluka o zakonu o klimatskim promjenama
Senatski Odbor za medjunarodne odnose ugostio je uglednog gosta prije nekoliko sedmica. Generalni sekretar UN jedan je od glasnih zagovornika potrebe za obavezujućim promjenama u emisiji stakleničkih gasova. Medjutim, Zakon o klimatskim promjenama, kojeg je usvojio Zastupnički Dom, činise da se zaglavio u senatskoj proceduri, iza zdravstvene i reforme finansijskih usluga. Tim zakonom predvidjeno je ozbiljno smanjenje ispuštanja ugljen dioksida u atmosferu. Demokratski senator John Kerry kaže da ovaj zakon neće biti usvojen prije Kopenhagena. Analitičar klimatskih promjena Jake Schmidt upozorava da je od ključne važnosti hitno usvojiti ozbiljan i snažan zakonski propis, ako Amerika želi da ostane lider i na području ekologije. Bijela kuća kaže da će u Kopenhagenu predsjednik Obama kao američki cilj predložiti da do 2020. emisija gasova bude manja za 17 procenata od nivoa iz 2005. David Kreutzer je ekonomista koji prati klimatske promjene za potrebe fondacije Heritage. On kaže da će u Senatu biti ozbiljnih prepreka, isto kao i u Zastupničkom Domu. Kreutzer i ostali konzervativci tvrde da će zakon o smanjivanju emisije ugljenog dioksida američku ekonomiju koštati hiljade milijardi dolara, a da će to malo doprinijeti smanjivanju temperature planete. Od predsjednika Obame on traži da u Kopenhagenu kaže NE svakom obavezujućem mandatu. Ekolozi, poput Janet Larsen upozoravaju da su ovakve izjave opasne. Ona prisustvuje konferenciji u Kopenhagenu. Jedan od ciljeva u Kopenhagenu je da se postave temelji za jedan medjunarodni sporazum koji će zemlje ozbiljno obavezivati u vezi sa klimatskim promjenama. Senat će morati da ratificira takav sporazum - kako bi on stupio na snagu u Americi.